Johannes, Dei et apostolice Sedis gratia, Autissiodorensis episcopus. Cum ecclesia nostra collegiata Sancti-Stephani de Giemo, nostre Autissiodorensis diecesis, in qua requiescit corpus beate Felicule virginis et martyris, collectanee beate Petronille filie S. Petri apostolorum principis, olim amplis structuris et edificiis decorata, posmodum vero causantibus tempestatibus, aliisque infortuniis, ad tam grandem ruinam et desolationem evenit, quod dilecti filii cantor et canonici dicte ecclesie amplius in eadem hiemali presertim tempore ad officia divina celebranda residere non valeant, prout in cursu nostre visitationis dicte ecclesie ab anno citra facte conspeximus, quibus sine Christi fidelium eleemonysis minime, prout decet, possit subveniri. (Il accorde des indulgences). Datum in aula nostra episcopali, die sexta mensis Augusti, anno Domini millesimo quadringentesimo octuagesimo nono.